Ο **Παύλος Ορκόπουλος** (Κόρινθος, 1953) είναι Έλληνας ηθοποιός του θεάτρου, του κινηματογράφου και της τηλεόρασης, καθώς και πολιτευτής.

Πρώτα χρόνια και προσωπική ζωή
------------------------------

Γεννήθηκε στην Κόρινθο, απ' όπου έχει και καταγωγή. Είναι νυμφευμένος με την, επίσης ηθοποιό, Νίκη Χατζίδου, έχουν αποκτήσει δύο παιδιά καθώς και εγγόνια.

Ήταν υποψήφιος ευρωβουλευτής με τον συνδυασμό του ΚΚΕ στις ευρωεκλογές του 2014. Επίσης, ήταν υποψήφιος βουλευτής Επικρατείας στις εκλογές του Ιανουαρίου και του Σεπτεμβρίου του 2015, καθώς και στην περιφέρεια Β3' Νότιου Τομέα Αθηνών στις εκλογές του 2019, του Μαΐου και του Ιουνίου 2023.

Καριέρα
-------

### Τηλεόραση

Ξεκίνησε την καριέρα του στην τηλεόραση μέσα από την σειρά *Η επιστροφή* το 1982. Έχει παίξει επίσης σε δύο επεισόδια της σειράς Κοχλίας. Ακολούθησαν ρόλοι στις δημοφιλείς σειρές *Πατήρ υιός και πνεύμα*, η *Δίκη* και *Φόνος χωρίς ταυτότητα*. Άρχισε να γίνεται γνωστός μέσα από την σειρά *Μυρτώ* στον πρώτο του μεγάλο ρόλο ως Στέλιος Φιντάς. Ακολούθησε guest στην σειρά *Εξ Αδιαιρέτου*. Επίσης, συμμετείχε σε συνολικά έξι αυτοτελή επεισόδιά της σειράς *Ανατομία ενός εγκλήματος*. Έγινε ευρέως γνωστός και καθιερώθηκε από τον τηλεοπτικό ρόλο του Λουκά στην τηλεοπτική σειρά *Ντόλτσε Βίτα*. Ακολούθησαν δημοφιλείς σειρές όπως *Ο κακός βεζίρης*, *Δεσποινίς Μαργαρίτα* και *Τι ψυχή θα παραδώσεις μωρή*. Ακολούθησε ο κωμικός ρόλος του Αστυνόμου Ταχίνη στην σειρά *Miss Νταίζη*. Στην συνέχεια, συμμετείχε στην σειρά *Τα παιδιά της Νιόβης*. Η καριέρα του εκτοξεύτηκε μέσα από τον ρόλο του Θωμά Βουλινού στην σειρά *Στο παρά 5*. Ακολούθησαν ρόλοι στις σειρές Χαρά Αγνοείται, *Η Πολυκατοικία*, *Η Οικογένεια Βλάπτει* και *Το σπίτι της Έμμας*. Υποδύθηκε τον Μενέλαο Τριανταφύλλου στην οικογενειακή κωμωδία του Alpha TV *Το σόι σου* από το 2014 έως το 2019. Από το 2019 έως το 2022, συμμετείχε στην τηλεοπτική σειρά "Άγριες Μέλισσες", όπου υποδύθηκε τον Νέστορα Φαναριώτη.
Από τον Σεπτέμβριο του 2022 υποδύεται τον διοικητή Σπύρο Μαρκέτο στην επιτυχημένη σειρά του ΑΝΤ1 "Παγιδευμένοι".

### Κινηματογράφος

Έκανε το ντεμπούτο του στον κινηματογράφο μέσα από την ταινία *Δεξιότερα της δεξιάς* το 1989, ενώ το 1986 συμμετείχε στην βιντεοταινία *Ερωτικές Τρέλες*. Συμμετείχε επίσης στην ταινία *Πολίτικη κουζίνα*. Γνωστότερη συμμετοχή του στον κινηματογράφο ήταν αυτή στο σίκουελ ταινιών *Νήsos*. Τελευταία του συμμετοχή ήταν αυτή στην ταινία *Τζαμάικα*. και Αριάδνη Ζητείται ψεύτης και Fils de Grece: Τα παιδιά του Εμφυλίου και Απόψε τρώμε στης Ιοκάστης και Suntan και Ευτυχία

Παραπομπές
----------

1. ↑  (Ρουμανικά) *CineMagia*. 416220. Ανακτήθηκε στις 4  Απριλίου 2022.
2. ↑  www.enimerotiko.gr/lifestyle/paylos-orkopoylos-o-taxiarchosi-i-politiki-kariera-i-ithopoios-syzygos-kai-to-gramma-poy-tis-grafei-kathe-proi/. Ανακτήθηκε στις 9  Οκτωβρίου 2021.
3. ↑  «Ο Π. Ορκόπουλος στο ευρωψηφοδέλτιο του ΚΚΕ». Αρχειοθετήθηκε από το πρωτότυπο στις 1 Οκτωβρίου 2020. Ανακτήθηκε στις 21 Ιουνίου 2018.
4. ↑  «Επικεφαλής στο Επικρατείας ΚΚΕ η Παπαρήγα, της Δώρας Αντωνίου | Kathimerini». *www.kathimerini.gr*. Ανακτήθηκε στις 2 Ιανουαρίου 2020.
5. ↑  902.gr (6 Σεπτεμβρίου 2015). «Εκλογές Σεπτέμβρη 2015: Τα ψηφοδέλτια του ΚΚΕ σε όλη τη χώρα». *902.gr*. Ανακτήθηκε στις 2 Ιανουαρίου 2020. [*νεκρός σύνδεσμος*]
6. ↑  «Εκλογές 2019: ΟΡΚΟΠΟΥΛΟΣ ΠΑΥΛΟΣ Υπ. βουλευτής Β3′ Νότιου Τομέα Αθηνών με το ΚΚΕ». *www.newsit.gr*. Ανακτήθηκε στις 26 Ιουλίου 2019.
7. ↑  «Εκλογές 2023: O Παύλος Ορκόπουλος υποψήφιος με το ΚΚΕ | LiFO». *www.lifo.gr*. 18 Ιανουαρίου 2023. Ανακτήθηκε στις 17 Μαΐου 2023.